Document ID: 32001D0672

Odločba Komisije
z dne 20. avgusta 2001
o določitvi posebnih pravil za premike govedi na poletno pašo v gorskih območjih
(notificirano pod dokumentno številko K(2001) 2551)
(Besedilo velja za EGP)
(2001/672/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97 [1], in zlasti člena 7(1) Uredbe,
ob upoštevanju naslednjega:
(1) Nujno je določiti, za katere premike se ta posebna pravila uporabljajo.
(2) Glede na podobnost zadevnih razmer je upravičeno predvideti enaka pravila za države članice ali območja držav članic, ki hočejo uporabljati ta posebna pravila.
(3) Posebna pravila morajo biti določena tako, da je ob vsakem času mogoče vedeti za lokacijo katerega koli goveda.
(4) Posebna pravila morajo omogočiti resnično poenostavitev in predvideti le tisto, kar je zares nujno za to, da se zajamči polna uporabnost nacionalne podatkovne baze.
(5) Posebna pravila veljajo le za premike znotraj držav članic. Posebna pravila za premike med državami članicami bodo po potrebi določena pozneje.
(6) Ukrepi, predvideni s to odločbo, so v skladu z mnenjem Odbora Evropskega kmetijskega usmerjevalnega in jamstvenega sklada -
SPREJELA NASLEDNJO ODLOČBO:
Člen 1
Ta odločba se uporablja za premike govedi znotraj držav članic ali območij držav članic iz Priloge, z različnih kmetijskih gospodarstev na pašnike v gorskih območjih za pašo v obdobju med 1. majem in 15. oktobrom.
Člen 2
1. Vsakemu pašniku, navedenemu v členu 1, mora biti dodeljena posebna registrska oznaka, ki mora biti vpisana v nacionalno podatkovno bazo za govedo.
2. Za pašnik odgovorna oseba sestavi seznam govedi, ki so predmet premika, navedenega v členu 1. Ta seznam mora vsebovati najmanj:
- registrsko oznako pašnika,
in za vsako govedo:
- individualno identifikacijsko številko,
- registrsko oznako izvornega kmetijskega gospodarstva,
- datum prihoda na pašnik,
- predvideni datum odhoda s pašnika.
3. Seznam, naveden v odstavku 2, potrdi veterinar, zadolžen za nadzor premika govedi.
4. Podatki s seznama, navedenega v odstavku 2, se vnesejo v nacionalno podatkovno bazo za govedo najpozneje sedem dni po dnevu premika živali na pašnik.
5. Če v času, ko so živali na pašniku, pride do rojstev, smrti ali drugih premikov, je treba dogodek zabeležiti v nacionalno podatkovno bazo za govedo v skladu s splošnimi pravili. Za pašnik odgovorna oseba mora čim prej obvestiti osebo, odgovorno za izvorno kmetijsko gospodarstvo. Dejanski datum odhoda ter namembni kraj vsake živali je prav tako treba zabeležiti v skladu s splošnimi pravili.
Člen 3
Ta odločba je naslovljena na države članice.
V Bruslju, 20. avgusta 2001

Labels: 12
8
6